Curtiss XP-10

Curtiss XP-10 ialah pesawat pejuang sayap berkembar (biplane) eksperimental buatan Amerika yang dibangunkan oleh syarikat Curtiss dan diuji oleh Kor Udara Tentera Amerika Syarikat, tetapi akhirnya ditolak kerana prestasi yang mengecewakan dan masalah besar pada sistem penyejukan.

Reka bentuk dan pembangunan 
Pesawat ini telah ditempah pada 18 Jun 1928 dengan bertujuan untuk menghasilkan pesawat yang pantas dan cukup lincah bagi memenangi pertarungan udara (dogfight). Pesawat XP-10 menggunakan sayap camar pada bahagian atas yang bercantum pada fiuslaj; ini memberikan medan penglihatan yang lebih baik kepada  juruterbang berbanding konfigurasi pesawat biplane tradisional. Secara kebetulan, ini juga membolehkan sayap dan fiuslaj bertemu pada sudut optimum untuk meminimumkan daya seretan .  Sayapnya dilitupi dengan papan lapis (bukan didopkan menggunakan  kain, seperti yang digunakan dalam Perang Dunia I ), dan fiuslaj adalah keluli tiub yang dibalut fabrik.

XP-10 menggunakan enjin Curtiss V-1570-15 V12  berkuasa 600 hp (447 kW) yang disejukkan dengan air. Untuk mengatasi daya seretan radiator (isu yang agak serius sebelum etilena glikol diperkenalkan), Curtiss memasangkannya pada sayap atas. Ia diperbuat daripada kepingan loyang beralun di mana air penyejuk dialirkan. Walaupun cerdik, ciri ini juga mendatangkan masalah teknikal dan mekanikal, terutamanya terdedah kepada tembakan musuh semasa pertempuran.

Sejarah operasi 
Pesawat ini telah diserahkan kepada Kor Udara Tentera Darat pada Ogos 1928. XP-10 pertama kali terbang pada bulan September.  Walaupun kebolehgerakannya sangat baik, di mana ia terbukti lebih baik berbanding pesawat Curtiss Hawk semasa ujian, tetapi masalah berterusan dengan penyejukan dan paip radiator permukaan menyebabkan XP-10 diketepikan.

Operator 

 

 Kor Udara Tentera Amerika Syarikat

Spesifikasi (XP-10)

Rujukan

Bibliografi 

 Dorr, Robert F. and David Donald. Fighters of the United States Air Force. London: Temple, 1990. .
 Green, William. War Planes of the Second World War, Fighters. Volume Four. Garden City, NY: Doubleday & Company, 1973.
 Jones, Lloyd S. U.S. Fighters: 1925-1980s. Fallbrook, California: Aero Publishers, Inc., 1975. .

Pesawat Curtiss